### Beslutning

Godkendt.

### Sagsfremstilling

## Resume og sagens baggrund

På investeringsoversigten for 2024 er der afsat et anlægsbudget på i alt 10,772 mio. kr. til
vedligeholdelse af veje i byområder. Vedligeholdelsen omfatter vejelementer som kørebaner,
fortove, stier, pladser, vejafmærkning, skilte, afvanding, rabatter, belysning og trærødder i
vejprofilet.

## Indstillinger

Chefen for Vej, Ejendom og Affald indstiller, at udvalget godkender den foreslåede prioritering
af anlægsbudgettet til vedligeholdelse af veje i byområder i 2024.

## Behandling

Teknik- og Miljøudvalget.

## Sagsfremstilling

På investeringsoversigten for 2024 er der afsat et anlægsbudget på i alt 10,772 mio. kr. til
vedligeholdelse af veje i byområder. De 2,3 mio. kr. af rådighedsbeløbet skal dække forbedring af parkeringspladsen på [adresse] i Gørlev, jf. beslutning fra Teknik- og Miljøudvalgets møde den 4. maj 2023.

Der lægges her op til en beslutning om den kommende prioritering af det afsatte anlægsbudget til vedligeholdelse af veje i byområder.

Viden om vejenes tilstand og behov for vedligeholdelse bygger på tilstandsregistrering fra
RosyRoad suppleret med henvendelser fra borgere om vejenes beskaffenhed gennem Giv et Praj og kommunens eget vejtilsyn.

Status for vejkapitalen
I forbindelse med Budget 2021 blev administrationen bedt om at udarbejde et notat om efterslæbet på vejområdet (Hensigtserklæring H11). Analyser på området viser, at der til
trods for den årlige anlægsbevilling til vejvedligeholdelse i byområder akkumuleres et efterslæb på vejkapitalen.

Baggrund for prioritering
I forslaget til prioritering af anlægsbudgettet til vedligeholdelse af veje i byområder i 2024 indgår tilstandsregistreringen fra [adresse], borgerhenvendelser og eget vejtilsyn. Administrationens forslag bygger også på information om planer hos ledningsejere, virksomheder samt kommunens egne planer og projekter.

Nogle vejvedligeholdelsesindsatser kombineres med andre indsatser som trafiksikkerhed,
fremkommelighed og vejkapital. Samtidig har der gennem de seneste mange år været fokus på at lave vejvedligeholdelse på veje i hele Kalundborg Kommune, hvilket ikke er anderledes i år.

I løbet af året kan der opstå ændringer i de planer, som ligger til grund for årets prioritering af
vedligeholdelsen af veje i byområder. Der kan også vise sig enten gunstige eller ugunstige
priser ved udbud. For at imødekomme dette er der anbefalet optioner for et samlet beløb, der
ligger højere end det afsatte anlægsbudget. Optionerne er med til at sikre administrationen et
handlerum, så det samlede anlægsbudget kan bruges til vedligeholdelse af veje i
byområder i 2024.

Administrationen anbefaler, at optioner i Bilag 1 bliver udført i fjerde kvartal, jf. budgetaftalens hensigtserklæring nr. 8 gældende for perioden 2024-2027. Planlægning og udbud af disse bør allerede starte i juni-juli måned for at kunne eksekvere opgaven.

Anlægsarbejdet forventes påbegyndt snarest herefter med planlægning, koordinering og udførelse.

Generelle udgifter (se sidste afsnit i Bilag 1 - Bruttoliste)

Udover renovering af de anbefalede veje er der i 2024 afsat midler til:

* *Rådgivning og undersøgelser*Anlægsbudgettet bliver anvendt til en lang række forskellige vejelementer. De enkelte projekter kræver i mange tilfælde, at der skal afdækkes en række forhold, inden den rigtige tekniske løsning kan fastlægges. Det kan være forundersøgelse af vejens beskaffenhed, bæreevne, afvanding, matrikulære forhold og ledningsejerforhold, herunder ændring eller undersøgelse af tilladelser og forpligtelser i forhold til tilstødende lodsejere. Forundersøgelse vil også omfatte vejtræer, facader, overkørsler, p-båse og rabatter. Disse elementer kan give udfordringer i en række byer, hvor vejprofilet ikke har et ensartet udtryk.

* *Ansvarspådragende skadesbilleder i vejnettet samt afledte projektopgaver*Der bliver løbende registreret en række erstatningspligtige veje, hvor der vil være behov for små og store akutte reparationer. Der er tale om skadesbilleder, hvor borgere med eller uden motordrevne køretøjer kan komme til skade på grund af vejens tilstand, og hvor kommunen kan pålægges ansvaret. Det konstateres, at omfanget af dette er stigende fra år til år.

En række drifts- og anlægsprojekter afføder flere opgaver, som kræver  færdiggørelse og yderligere bevilling. Hermed bidrager vejvedligehold byområder 2024 til  at færdiggøre disse projekter.

* *Funktionskontrakt gældende for vedligeholdelse af veje i landområder*Veje i landområder vedligeholdes af [adresse] og er omfattet af en funktionskontrakt. En række byer er dog omfattet af denne kontrakt, hvorfor de skal vedligeholdes med belægningstypen OB-belægning. OB-belægning er skærver, der udlægges på vejen og derefter tromles. OB-belægninger er generelt ikke helt egnet til veje i byer, fordi det giver en øget trafikstøj og kræver en jævn eksisterende belægning for at kunne opnå det ønskede vedligeholdelsesresultat.

Funktionskontrakten udløber ved udgangen af 2024. Administrationen har nedsat en arbejdsgruppe, som skal forberede og etablere en faglig og grundig undersøgelse til en ny fremtidig kontrakt. Der er afsat midler til forberedende arbejde og undersøgelse. I 2024 og 2025 vil der skulle afsættes et større beløb til opgaven. Teknik- og Miljøudvalget vil blive involveret i de beslutninger, der skal træffes ved et nyt udbud.

* *Internt forbrug*Administrationens udgifter dækkes af anlægsbudgettet for vejvedligeholdelse i byområder 2023. Administrationen har en bred vifte af faglige kompetencer, som gør, at udbudsmateriale, fagtilsyn, koordinering og byggeledelse ligger internt i mange tilfælde.

* *Royal Run*I forbindelse med at Kalundborg Kommune er værtsby for Royal Run 2024 er der afsat midler til driftsmæssige og administrative arbejder, som [adresse] skal bistå med.

Bilags- og signaturforklaring: Bilag 1: Bruttoliste
Mulige vedligeholdelsesarbejder vist i et skema med tilhørende beliggenhed og økonomi.
Skemaet indeholder administrationens anbefaling til prioritering af vedligeholdelsesarbejder i
2024. Projekterne i skemaet er markeret med grøn, gul og rød signatur (se i øvrigt Bilag 2 -
Oversigtskort)

* Grøn er administrationens anbefalinger til udførsel i år.
* Gul er optioner, som udnyttes, hvis der indhentes gunstige priser ved licitationen, eller
  hvis der sker ændringer i planlægningen grundet interne og/eller eksterne forhold.
* Rød er veje, som er i dårlig stand, og som eventuelt kan prioriteres, hvis der i løbet af
  året bliver behov for at foretage større ændringer i forhold til de projekter, der er
  markeret med grøn og gul.

Den videre proces
Projekterne forventes igangsat i første-tredje kvartal af 2024.

## Økonomiske konsekvenser

Ingen økonomiske konsekvenser.